**โครงการประชุมวิชาการนานาชาติเพื่อการพัฒนาการศึกษาสำหรับบุคลากรสุขภาพ พ.ศ. 2566**

**The Global Health Professional Education Conference: GHPEC2023**

**ประเด็นหลัก *"Strengthening primary health care professionals for the future pandemics"***

**ระหว่าง วันที่ 1-2 พฤศจิกายน พ.ศ. 2566**

**ณ โรงแรมอัศวิน แกรนด์ คอนเวนชั่น**

**1. ชื่อโครงการ**

 1.1 ชื่อภาษาไทย

 โครงการประชุมวิชาการนานาชาติเพื่อการพัฒนาการศึกษาสำหรับบุคลากรสุขภาพ พ.ศ. 2566

 1.2 ชื่อภาษาอังกฤษ

 The Global Health Professional Education Conference: GHPEC2023

 1.3 ชื่อย่อ

 GHPEC2023

 1.4 ประเด็นหลัก (Theme) ของการประชุม

"Strengthening primary health care professionals for the future pandemics"

**2. หน่วยงานรับผิดชอบ**

สำนักงานกองทุนสนับสนุนการสร้างเสริมสุขภาพ (สสส.)

สำนักงานส่งเสริมการจัดประชุมและนิทรรศการ (องค์การมหาชน) (TCEB)

องค์การเภสัชกรรม

สำนักงานหลักประกันสุขภาพแห่งชาติ (สปสช.)

CHINA MEDICAL BOARD (CMB)

สถาบันพระบรมราชชนก กระทรวงสาธารณสุข (สบช.)

มูลนิธิพัฒนาการศึกษาบุคลากรสุขภาพแห่งชาติ (ศสช.)

องค์กรทางการศึกษาบุคลากรสุขภาพ

สภาวิชาชีพสุขภาพทุกวิชาชีพ

**3. หลักการและเหตุผล**

มูลนิธิพัฒนาการศึกษาบุคลากรสุขภาพแห่งชาติ (ศสช.) ภายใต้ โครงการขับเคลื่อนเครือข่ายพัฒนาการศึกษาวิชาชีพสุขภาพภายใต้แนวคิดการพัฒนาบุคลากรสุขภาพในศตวรรษที่ 21 กำกับติดตามโดย คณะกรรมการขับเคลื่อนแผนยุทธศาสตร์การศึกษาสําหรับบุคลากรสุขภาพในศตวรรษที่ 21 (พ.ศ. 2561- พ.ศ.2570) ซึ่งได้รับการแต่งตั้งโดยคณะกรรมการสุขภาพแห่งชาติ เพื่อดำเนินการขับเคลื่อนการปฏิรูปการศึกษาบุคลากรสุขภาพเป็นระยะเวลา 10 ปี ได้ร่วมมือกับ สถาบันพระบรมราชชนก ซึ่งจัดตั้งขึ้นตามพระราชบัญญัติสถาบันพระบรมราชชนก พ.ศ. 2562 เป็นสถาบันอุดมศึกษาเฉพาะทางด้านวิทยาศาสตร์สุขภาพที่จัดการศึกษาระดับอุดมศึกษาตามกฎหมาย ว่าด้วยการศึกษาแห่งชาติ โดยมีภารกิจในการผลิตและพัฒนากำลังคนด้านสุขภาพเพื่อรองรับระบบสุขภาพของประเทศ และชุมชน ทั้งด้านการแพทย์ การพยาบาล ด้านการสาธารณสุข และด้านอื่น ๆ ที่เกี่ยวข้องกับการพัฒนาระบบสุขภาพ เพื่อให้เพียงพอต่อการรองรับความต้องการทางด้านสุขภาพของท้องถิ่นและระบบสุขภาพของประเทศ จัดการศึกษาที่เน้นการเรียนการสอนเพื่อชุมชน และสร้างองค์ความรู้ และบริการวิชาการด้านสุขภาพเพื่อนำพาสู่สังคมอุดมปัญญาสุขภาวะ รวมถึงพัฒนาองค์กรให้เข้มแข็งมุ่งสู่การเป็นสถาบันอุดมศึกษาที่มีคุณภาพระดับสากล โดยมีจุดมุ่งหมายร่วมกัน คือให้บุคลากรวิชาชีพสุขภาพตระหนักถึงความสำคัญของการพัฒนาการศึกษาบุคลากรวิชาชีพสุขภาพ โดยเน้นการมีส่วนร่วมจากทุกสาขาวิชาชีพ สถาบัน องค์กรภาครัฐ เอกชน และประชาชนจากทุกภาคส่วนกําหนดนโยบายจากหลักฐานทางวิชาการ แลกเปลี่ยนเรียนรู้กรณีศึกษา และเพื่อให้การกำหนดนโยบายในการพัฒนาการศึกษาบุคลากรสุขภาพร่วมกัน

มูลนิธิพัฒนาการศึกษาบุคลากรสุขภาพแห่งชาติ (ศสช.) ภายใต้ โครงการขับเคลื่อนเครือข่ายพัฒนาการศึกษาวิชาชีพสุขภาพภายใต้แนวคิดการพัฒนาบุคลากรสุขภาพในศตวรรษที่ 21 ร่วมกับ กองวิเทศสัมพันธ์ สถาบันพระบรมราชชนก และ องค์กรทางการศึกษาบุคลากรสุขภาพ จึงขอเสนอ โครงการจัดการประชุมวิชาการนานาชาติการศึกษาสำหรับบุคลากรสุขภาพ (The Global Health Professional Education Conference: GHPEC2023) เพื่อเป็นการเทิดพระเกียรติและระลึกถึงพระมหากรุณาธิคุณต่อการพัฒนาการแพทย์และสาธารณสุขไทยของสมเด็จพระมหิตลาธิเบศรอดุลยเดชวิกรม พระบรมราชชนก ผู้ได้รับการถวายพระราชสมัญญาว่า “พระบิดาแห่งการแพทย์ไทย” และ “พระบิดาแห่งการอุดมศึกษาไทย” เพื่อสนับสนุนบุคลากรด้านสุขภาพ อีกทั้ง เพื่อวางรากฐานการสาธารณสุขมูลฐานให้เข้มแข็งตามปฏิญญาสากลแห่งอัลมา-อตา ซึ่งเป็นปัจจัยสำคัญต่อระบบสุขภาพของโลก โดยมีเป้าหมายเพื่อการสร้างเสริมสุขภาพให้สอดคล้องกับกลยุทธ์การสร้างเสริมสุขภาพแห่งกฎบัตรออตตาวา คือ กำหนดนโยบายสาธารณะ พัฒนาทักษะด้านสุขภาพ สร้างสุขภาวะเพื่อทำให้ชุมชนเข้มแข็งอันจะนำไปสู่การลดความเหลื่อมล้ำในการเข้าถึงบริการสุขภาพของประชาชนตามนโยบายหลักประกันสุขภาพถ้วนหน้า และเป้าหมายการพัฒนาที่ยั่งยืนขององค์การสหประชาชาติ เป้าหมายที่ 3 การสร้างหลักประกันว่าคนมีชีวิตที่มีสุขภาพดีและส่งเสริมความเป็นอยู่ที่ดีสำหรับทุกคนในทุกวัย

 สำหรับการประชุมวิชาการประจำปีระดับนานาชาติ พ.ศ. 2566 (The Global Health Professional Education Conference: GHPEC 2023) ในปีนี้ คณะอนุกรรมการจัดการประชุมวิชาการฯ ได้กําหนดหัวข้อหลักการประชุม คือ "Strengthening Primary Health Care professionals for the Future pandemics" มีจุดมุ่งหมายเพื่อขับเคลื่อนการปฏิรูปการพัฒนาการศึกษาบุคลากรด้านสุขภาพ ภายใต้ความร่วมมือของสถาบันการศึกษา องค์กรวิชาชีพ สถาบันในระบบบริการสาธารณสุขชุมชน ตลอดจนเครือข่ายระบบสุขภาพระดับอําเภอ (District Health System) ในเขตบริการสุขภาพ เพื่อความร่วมมือในการดําเนินงานและพัฒนาการจัดการเรียนการสอนบุคลากรสุขภาพเพื่อตอบสนองความต้องการของระบบสุขภาพและชุมชน อย่างต่อเนื่อง ทั้งในส่วนกลางและส่วนภูมิภาค ทั้งในสถานการณ์โรคระบาด สถานการณ์ฉุกเฉิน และในสถานการณ์ปกติ

 การประชุมวิชาการนานาชาติเพื่อการพัฒนาการศึกษาสำหรับบุคลากรด้านสุขภาพ พ.ศ. 2566 เป็นความร่วมมือระหว่างภาคีเครือข่ายพัฒนาการศึกษาบุคลากรสุขภาพ โดยเปิดเวทีสำหรับบุคลากรสุขภาพทุกสาขาวิชาชีพ อันได้แก่ กายภาพบําบัด ทันตแพทย์ เทคนิคการแพทย์ พยาบาล แพทย์ แพทย์แผนไทย เภสัชกร สัตวแพทย์ และสาธารณสุข เพื่อการปรึกษาหารือ การแลกเปลี่ยนเรียนรู้ การอบรมเชิงปฏิบัติการ การสะท้อนถึงกระบวนการจัดการเรียนการสอนจากผู้เรียน ผู้สอน ผู้บริหารสถาบัน องค์กรวิชาชีพ และผู้มีส่วนได้เสียต่างๆ และการนำเสนอรูปแบบการจัดการเรียนรู้ที่เหมาะสม จากการศึกษา วิจัย กรณีศึกษา และวิเคราะห์สถานการณ์ เพื่อนํามากําหนดเป็นนโยบายระดับชาติด้านการพัฒนาการศึกษาบุคลากรสุขภาพในการปรับเปลี่ยนกระบวนการจัดการเรียนการและระบบสุขภาพ ภายใต้สถานการณ์ฉุกเฉินหรือโรคระบาดในปัจจุบันและอนาคต เพื่อเตรียมความพร้อมของบุคลากรสุขภาพในการทำงานในชุมชน ทั้งในมิติด้านสุขภาพ สังคม เศรษฐกิจ จิตใจ และสิ่งแวดล้อม ซึ่งทําให้ประชาชนมีสุขภาวะ และความเป็นอยู่ที่ดี

**4. วัตถุประสงค์**

1. เพื่อสร้างความเข้าใจ ความมุ่งมั่น และโมเมนตัมในการขับเคลื่อนยุทธศาสตร์สู่การปฏิบัติอย่างเป็นรูปธรรม
2. เพื่อสนับสนุนการจัดการองค์ความรู้และแลกเปลี่ยนเรียนรู้ best practice ระหว่างพื้นที่และเครือข่าย ถอดบทเรียน สร้างงานวิจัยวิชาการในเครือข่าย ต่อยอดพัฒนานวัตกรรม
3. เพื่อพัฒนากลไกและกระบวนการมีส่วนร่วมในการขับเคลื่อนการพัฒนาการศึกษาสําหรับ บุคลากรด้านสุขภาพ ทั้งในระดับประเทศและระดับนานาชาติ
4. เพื่อสนับสนุนการสร้าง จัดการและสื่อสารองค์ความรู้ในเรื่องการพัฒนาการศึกษาสําหรับบุคลากรด้านสุขภาพ
5. สร้างขีดความสามารถและเครือข่ายความร่วมมือระหว่างสาขาวิชาชีพและระหว่างสถาบันทั้งในระดับชาติและนานาชาติในการ พัฒนาการศึกษาสําหรับบุคลากรด้านสุขภาพ
6. แลกเปลี่ยนเรียนรู้นวัตกรรมทางการศึกษาวิชาชีพสุขภาพ และร่วมสร้างงานวิจัยในพื้นที่เพื่อนํา องค์ความรู้ต่อยอดและขยายในการพัฒนาการศึกษาวิชาชีพสุขภาพเพื่อสุขภาพคนไทยที่ดีขึ้น

**5. รูปแบบการดำเนินการ**

1. จัดประชุมวิชาการนานาชาติเพื่อการพัฒนาการศึกษาสำหรับบุคลากรด้านสุขภาพ โดยเป็นกิจกรรมวิชาการและการขับเคลื่อนนโยบายและยุทธศาสตร์ไปพร้อมกัน ได้แก่การบรรยายจากวิทยากรผู้ทรง คุณวุฒิ ที่มีชื่อเสียง และได้รับการยอมรับ การสะท้อนถึงกระบวนการจัดการเรียนการสอนจากผู้เรียน ผู้สอน ผู้บริหารสถาบัน องค์กรวิชาชีพ และผู้มีส่วนได้เสียต่างๆการนําเสนอผลงานวิจัยและนวัตกรรมการเรียนการสอน การแลกเปลี่ยน การนำเสนอรูปแบบการจัดการเรียนรู้ที่เหมาะสม จากการศึกษา วิจัย กรณีศึกษา และวิเคราะห์สถานการณ์ เพื่อการขับเคลื่อนยุทธศาสตร์ในประเด็นสามัญ ๆ การสร้างเครือข่ายความร่วมมือ และการอบรมเชิงปฏิบัติการในการพัฒนาการศึกษา
2. ผู้เข้าร่วมประชุม ประมาณ 300-350 คน ตั้งแต่ผู้บริหารและผู้ปฏิบัติการจากทุกภาคส่วนที่เกี่ยวข้อง ทั้งสถาบันการศึกษา สภาวิชาชีพ กระทรวงสาธารณสุข กระทรวงศึกษาธิการ องค์กรอิสระด้านสุขภาพ องค์กรปกครองส่วนท้องถิ่น (อปท.) ภาคประชาสังคม ผู้ใช้บริการสุขภาพ ภาคเอกชน และอื่นๆ
3. รูปแบบการประชุม ดำเนินการโดยมีทั้ง plenary session, parallel session และ workshop

**6. งบประมาณและแหล่งงบประมาณ**

1. การจัดประชุมและค่าใช้จ่ายที่เกี่ยวข้องสนับสนุนโดย
	* มูลนิธิไชน่าเมดิคอลบอร์ด
	* สํานักงานกองทุนสนับสนุนการสร้างเสริมสุขภาพ (สสส.) ผ่านโครงการขับเคลื่อนเครือข่ายพัฒนาการศึกษาวิชาชีพสุขภาพ ภายใต้แนวคิดการพัฒนาบุคลากรสุขภาพในศตวรรษที่ 21 และ มูลนิธิพัฒนาการศึกษาบุคลากรสุขภาพแห่งชาติ (ศสช.)
	* สถาบันพระบรมราชชนก กระทรวงสาธารณสุข (สบช.)
	* สำนักงานส่งเสริมการจัดประชุมและนิทรรศการ (องค์การมหาชน) (TCEB)
	* องค์การเภสัชกรรม (GPO)
	* สำนักงานหลักประกันสุขภาพแห่งชาติ (สปสช.)
2. ผู้เข้าร่วมประชุมชาวไทย
	* ผู้ที่ได้รับเชิญเข้าร่วมประชุม สนับสนุนจากงบประมาณต้นสังกัด และค่าลงทะเบียนจาก 6.1
	* วิทยากรและผู้ถอดบทเรียน สนับสนุนโดยงบประมาณในข้อ 6.1
	* ผู้สนใจเข้าร่วม สนับสนุนค่าลงทะเบียน จากงบประมาณต้นสังกัด

**7. ระยะเวลาในการจัดประชุม**

 โครงการประชุมวิชาการนานาชาติเพื่อการพัฒนาการศึกษาสำหรับบุคลากรสุขภาพ พ.ศ. 2566 "Strengthening primary health care professionals for the future pandemics" กำหนดจัดประชุม ระหว่างวันที่ 1-2 พฤศจิกายน 2566 ณ โรงแรมอัศวิน แกรนด์ คอนเวนชั่น

**8. ผู้เข้าร่วมประชุม**

 ผู้เข้าร่วมประชุมประกอบด้วย ผู้บริหาร คณาจารย์ ผู้ปฏิบัติงาน นักศึกษา วิชาชีพกายภาพบําบัด ทันตแพทย์ เทคนิคการแพทย์ พยาบาล แพทย์ แพทย์แผนไทย เภสัชกร สัตวแพทย์ และสาธารณสุข ทั้งชาวไทยและชาวต่างประเทศ ประมาณ 300-350 คน จากหน่วยงานและสถาบันการศึกษา ที่เกี่ยวข้องด้านวิทยาศาสตร์การแพทย์ ดังต่อไปนี้

* กระทรวงสาธารณสุขและหน่วยงานที่เกี่ยวข้อง
* กระทรวงกระทรวงการอุดมศึกษา วิทยาศาสตร์ วิจัยและนวัตกรรมและหน่วยงานที่เกี่ยวข้อง
* คณะกายภาพบําบัด มหาวิทยาลัยต่างๆ ทั่วประเทศ
* คณะทันตแพทยศาสตร์ มหาวิทยาลัยต่างๆ ทั่วประเทศ
* คณะเทคนิคการแพทย์ มหาวิทยาลัยต่างๆ ทั่วประเทศ
* คณะพยาบาลศาสตร์ มหาวิทยาลัย และวิทยาลัยต่างๆ ทั่วประเทศ
* คณะแพทยศาสตร์ และศูนย์แพทยศาสตรศึกษาชั้นคลินิกทั่วประเทศ
* คณะการแพทย์แผนไทย มหาวิทยาลัยต่างๆ ทั่วประเทศ
* คณะเภสัชศาสตร์ มหาวิทยาลัยต่างๆ ทั่วประเทศ
* คณะสัตวแพทยศาสตร์ มหาวิทยาลัยต่างๆ ทั่วประเทศ
* คณะสาธารณสุขศาสตร์ มหาวิทยาลัย และวิทยาลัยต่างๆ ทั่วประเทศ
* เครือข่ายต่างประเทศ

**10. ประโยชน์ที่คาดว่าจะได้รับ**

* 1. ผู้เข้าร่วมประชุมความเข้าใจ ความมุ่งมั่นในการขับเคลื่อนยุทธศาสตร์สู่การปฏิบัติอย่างเป็นรูปธรรม
	2. มีการแลกเปลี่ยนเรียนรู้ ข้อคิดเห็นและกําหนดนโยบายของสหสาขาวิชาชีพสุขภาพ ตลอดจนฝ่ายสนับสนุน

 ต่างๆ ทั้งในระดับชาติ และนานาชาติ

* 1. เกิดความเชื่อมโยงและบูรณาการวิชาการในสหสาขาวิชาชีพอย่างเป็นรูปธรรม ก่อให้เกิดความร่วมมือที่ดีต่อไป
	2. เกิดนวัตกรรมทางการศึกษาวิชาชีพสุขภาพในประเทศไทยในอนาคตเพื่อพัฒนาสุขภาวะที่ดีขึ้น